CELEX: 62010CN0368
Language: el
Date: 2010-07-22 00:00:00
Title: Υπόθεση C-368/10: Προσφυγή της 22ας Ιουλίου 2010 — Ευρωπαϊκή Επιτροπή κατά Βασιλείου των Κάτω Χωρών

4.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/10
            
         Προσφυγή της 22ας Ιουλίου 2010 — Ευρωπαϊκή Επιτροπή κατά Βασιλείου των Κάτω Χωρών
   (Υπόθεση C-368/10)
   ()
   2010/C 328/18
   Γλώσσα διαδικασίας: η ολλανδική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: C. Zadra και F. Wilman)
   
      Καθού: Βασίλειο των Κάτω Χωρών
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               1)
            
            
               Να διαπιστώσει ότι το Βασίλειο των Κάτω Χωρών παρέβη τις υποχρεώσεις που υπέχει από τα κατωτέρω άρθρα της οδηγίας 2004/18/ΕΚ, δεδομένου ότι η αναθέτουσα αρχή του κράτους μέλους αυτού, στο πλαίσιο αναθέσεως και συνάψεως δημοσίας συμβάσεως για την προμήθεια και τη διαχείριση αυτόματων μηχανών καφέ, που δημοσιεύθηκε με τον αριθμό 2008/S 158-213630,
               
                           —
                        
                        
                           προέβλεψε, μεταξύ των τεχνικών προδιαγραφών, τα σήματα καταλληλότητας Max Havelaar και EKO, ή τουλάχιστον σήματα καταλληλότητας με συγκρίσιμα ή πανομοιότυπα στοιχεία αναφοράς, τούτο δε κατά παράβαση του άρθρου 23, παράγραφοι 6 και 8, της οδηγίας 2004/18/ΕΚ (1),
                        
                     
                           —
                        
                        
                           χρησιμοποίησε, προκειμένου να προβεί στον έλεγχο της καταλληλότητας των υποψηφίων επιχειρήσεων, κριτήρια και αποδεικτικά μέσα σχετικά με τις «πράσινες συμβάσεις προμηθειών» και την εταιρική κοινωνική ευθύνη τα οποία αντίκεινται στο άρθρο 48, παράγραφοι 1 και 2, και στο άρθρο 44, παράγραφος 2, ή τουλάχιστον στο άρθρο 2, της εν λόγω οδηγίας,
                        
                     
                           —
                        
                        
                           κατά τη διατύπωση των κριτηρίων αναθέσεως της δημοσίας συμβάσεως, παρέπεμψε στα σήματα καταλληλότητας Max Havelaar και EKO, ή τουλάχιστον σε σήματα καταλληλότητας με συγκρίσιμα ή πανομοιότυπα στοιχεία αναφοράς, τούτο δε κατά παράβαση του άρθρου 53, παράγραφος 1, της εν λόγω οδηγίας.
                        
                     
         
               2)
            
            
               Να καταδικάσει το Βασίλειο των Κάτω Χωρών στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Επιτροπή φρονεί ότι το Βασίλειο των Κάτω Χωρών, κατά τη διαδικασία αναθέσεως και συνάψεως δημοσίας συμβάσεως που διεξήγαγε η Provincie για την προμήθεια και τη διαχείριση αυτόματων μηχανών καφέ, παρέβη τις υποχρεώσεις που υπέχει από το δίκαιο της Ένωσης για τις δημόσιες συμβάσεις, ειδικότερα δε από την οδηγία 2004/18/ΕΚ. Οι διαπιστωθείσες παραβάσεις αφορούν, όσον αφορά τις τεχνικές προδιαγραφές, το άρθρο 23, παράγραφοι 6 και 8, της εν λόγω οδηγίας, όσον αφορά τον έλεγχο της καταλληλότητας των υποψηφίων επιχειρήσεων, το άρθρο 48, παράγραφοι 1 και 2, και το άρθρο 44, παράγραφος 2, ή τουλάχιστον το άρθρο 2, της εν λόγω οδηγίας, και, όσον αφορά τα κριτήρια αναθέσεως της δημοσίας συμβάσεως, το άρθρο 53, παράγραφος 1, της εν λόγω οδηγίας.
   
      (1)  Οδηγία 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών συνάψεως δημόσιων συμβάσεων έργων, προμηθειών και υπηρεσιών (ΕΕ L 134, σ. 114).